Գոպնիկ

Գոպնիկ, ռուսերեն ժարգոնային բառ, որը նշանակում է բնակչության ոչ ֆորմալ խավի ցածր կարգավիճակ ունեցող, քիչ կրթված և բարոյական արժեքներ չունեցող ներկայացուցիչներին, որոնք հաճախ անհաջող ընտանիքներից են լինում։ Գոպնիկները միանում են կոնտրմշակույթի հատկանիշներով, քրեական, դեստրուկտիվ և այլ վատ ճանապարհներով ինքնահաստատվելու համար։ Նրանք վատ են վերաբերվում նրանց, ովքեր ավելի բարձր սոցիալական կարգավիճակ ունեն։ Տերմինը լայնորեն օգտագործվում է Ռուսաստանում և նախկին ԽՍՀՄ երկրներում։

Բնութագրություն 
Սոցիալական հարաբերությամբ ենթամշակույթի ներկայացուցիչները հիմնականում արդյունաբերական քաղաքների ծայրամասերից են լինում։

Գոպնիկների մեծամասնությունը աղքատ, անբարեհաջող ընտանիքներից է։ Նրանց ծանոթ չեն լինում այնպիսի արժեքներ, ինչպիսիք են ազնվությունը, նվիրվածությունը, քաղաքավարությունը և աշխատասիրությունը։ Նրանք, որպես կանոն, անտան երի են և մերկանտիլիստական, հակված են ստորությունների, դավաճանությունների, կեղծավորությունների և գարշելիությունների։ Տիպիկ գոպնիկի պահվածքը և իմիջը ներկայացնում են Ռուսաստանի և պոստխորհրդական այլ երկրների 1990 թվականների քրեական կյանքի վրա պարոդիա։ Սև կաշվե բաճկոն և սպորտային հագուստը նույնպես ընդօրինակվել են նրանցից։ Գոպնիկները զբաղվում էին մանր գողություններով, փողերի կորզումներով, կողոպուտներով և սովորական անցորդների ծեծով, հատկապես գիշերը։

Գոպնիկները իրենց այդպես չեն անվանում և սովորաբար բնութագրում են իրենց «նորմալ տղաներ», «իրական տղաներ», «ճիշտ տղաներ», «հարթ տղաներ» և այլն։

«Գոպնիկ» բառը իրենց հանդեպ նրանք նվաստացուցիչ են համարում։ Մնացածներին գոպնիկները «լոխ» են համարում։ Սակայն «լոխ» բառն իրենց շրջապատում հստակ բացատրություն չունի։

Ի տարբերություն երիտասարդության մի շարք ոչ ֆորմալ միությունների (օրինակ՝ հիպի, փանկեր և ռոքերներ), գոպնիկները չէին բաժանում իրենց առանձին խմբի մեջ, ինչից հետևում է, որ նրանք չէին ընդունում իրենց որպես ենթամշակույթ։

Հասարակագիտական գիտությունների դոկտոր, «Հասարակակական կարծիք» ֆոնդի «Նոր սերունդ» նախագծի տնօրեն Լարիսա Պաուտովան 2009 թվականին ասել է, որ գոպնիկները կազմում են ժամանակակից երիտասարդության ավելի քան 25 տոկոսը։ Հասարակագետը նկատի է ունեցել ոչ մի բանի չձգտող մարդկանց, ովքեր չունեն բարոյական արժեքներ։

Օտարերկրյա նմանօրինակներ 

 Չավ (chav)՝ Մեծ Բրիտանիայում
 Դրեսյարներ (dresiarze)՝ Լեհաստանում
 Ուրլաս (urlas)՝ Լատվիայում
 Ազզի (կարճ «ասոցիալական» բառից)՝ Գերմանիայում
 Նեքերներ՝ Իռլանդիայում
 Բոգաներ՝ Ավստրալիայում
 Կանի՝ Իսպանիայում
 Նյերո՝ Կոլումբիայում
 Րակա՝ Ֆրանսիայում
 Յանկեր՝ Ճապոնիայում
 Արսեր՝ Իսրայելում

Տես նաև 

Տիտուշկաներ

Ծանոթագրություններ

Արտաքին հղումներ 

 Exile-ն պատմում է գոպնիկների ենթամշակույթի մասին // www.newsru.com
 Բրիտանական ուսումնասիրական կենտրոնն առաջարկում է հրաժարվել «գոպնիկ» բառից // adelanta.info
 Մինչև 16 և ավելի մեծ 1991 թվականի ապրիլի 25-ից
 Ելենա Բեսսոնովա։ Չասես «գոպ», մինչև չցատկես… // www.rasklad.ru
 Ռուսական գոպ-մշակույթ՝ մարքեթինգի համար սեգմենտ // gtmarket.ru
 Ելենա Օմելճենկո։ Րիտուալական պայքարները ռուսական երիտասարդական բեմեբրի վրա դարաշրջանի սկզբում, կամ Ոնց են գոպնիկները հանում ոչ ֆորմալներին // www.polit.ru
 Իվան Շիշկին։ Գոպնիկներ․ կլոնների հարձակում // www.zn.ua
Պետերս Յանիս։ Գոպնիկները գալիս են // newtimes.ru
 Եվգենիա Սմիրնովա։ «Մենք մոտեցել ենք անկյունից…» // info.sibnet.ru
 Գոպնիկների վիրտուալ թանգարան
 Տարբեր երկրների գոպնիկների գիդ 
 

Ենթամշակույթներ
Քրեական ենթամշակույթներ
Սոցիալական դասակարգեր
Կարծրատիպեր
Մարդկանց նվաստացուցիչ անվանումներ
Ռուսերեն բառեր և արտահայտություններ
Ռուսաստանի մշակույթ
ԽՍՀՄ մշակույթ